Emakumea bere komunean

La toilette, euskaraz Emakumea bere komunean Henri de Toulouse-Lautrec margolari frantsesak 1896-1889 artean egindako margolana da. Kartoi gaineko olioz egina dago. Gaia komunean garbitzen eta prestatzen ari den prostituta baten irudia da. Egun Orsay museoan, Parisen, erakusten da.

 Azterketa 
Margolan hau errealitatetik hartutakoa da. Toulouse Lautrec sarritan putetxetan ibiltzen zen eta bertan eguneko ordu asko ematen zituen. Margolanaren enkuadrea argazkilaritzarena da, goitik beherako ikuspuntua azpimarratuz.

Margolanaren elementu askok Degas ekartzen digu burura: modeloa bera, gelan ikusten diren objektu pobreak... Toulouse-Lautrecek bere burua margolari horren jarraitzaile moduan ikusten zuen. Biak ala biak emakumeen intimitateaz erakartuak sentitzen ziren eta hori bien lan askotan ikus daiteke.

Margolan honetan elementu inpresionistak ikus daitezke baina zantzu errealistek, modu batez, inpresionismoa gainditu arazi egiten ditu. Errealismoarekiko joera hori Van Gogh margolariarengatik jaso zuen Toulouse-Lautrecek

Koloreak argitsuak dira baina, halaber, hotzak dira. Pintzelkada, bestetik, indartsua da. Zenbait tokitan azpiko kartoiaren kolorea ikus daiteke. Horrek guztiak bukatu gabeko margolanaren itxura ematen dio lanari.Christa von Lengerke: "Del Impresionismo al Art Nouveau", Los maestros de la pintura occidental, Taschen, 2005, 518 or.,  

 Erreferentziak 

 Kanpo estekak 

Kategoria:Orsay museoaren bildumak
Kategoria:Postinpresionismoko margolanak
Kategoria:Toulouse-Lautrecen margolanak
Kategoria:1869ko margolanak
Kategoria:Biluzi artistikoak
Kategoria:Genero-eszenen margolanak
Kategoria:1889ko margolanak
Kategoria:1896ko margolanak